मानव समर्पित सेवा समिति

17 जून 2025 को होगा धर्मार्थ अनाथ आश्रम का भूमि पूजन समारोह
2025-06-17 09:00 - 17:00 UTC
ग्राम ढुटेरा (चीताफत्तर), सिवनी में मानवता की नई मिसाल गढ़ने की दिशा में एक ऐतिहासिक कदम उठाया जा रहा है। मानव समर्पित सेवा समिति द्वारा 17 जून 2025 को एक भव्य धर्मार्थ अनाथ आश्रम के निर्माण हेतु भूमि पूजन समारोह का आयोजन किया जाएगा।
यह आश्रम मध्यप्रदेश का सबसे बड़ा अनाथ आश्रम होगा, जिसका उद्देश्य उन अनगिनत अनाथ, बेसहारा और जरूरतमंद बच्चों को नया जीवन देना है, जिन्हें समाज ने सहारा नहीं दिया। भूमि पूजन वैदिक विधि-विधान से संपन्न होगा, जिसमें हवन, पूजन, मंत्रोच्चार एवं प्रसाद वितरण की व्यवस्था रहेगी।
आश्रम का निर्माण तीन चरणों में किया जाएगा —
🔹 पहले चरण में 7 सुसज्जित कमरे, जिसमें 84 बच्चों के रहने की व्यवस्था होगी।
🔹 दूसरे चरण में 20 कमरे तथा
🔹 तीसरे चरण में 23 कमरे निर्मित किए जाएंगे।
इस पावन अवसर पर समिति ने समस्त समाजसेवी, श्रद्धेय बंधुओं, ग्रामवासियों एवं सहयोगियों से निवेदन किया है कि वे सपरिवार उपस्थित होकर इस पुण्य कार्य का साक्षी बनें और सेवा की इस रचना में अपना सहयोग प्रदान करें।
“वसुधैव कुटुम्बकम्” की भावना को समर्पित यह परियोजना केवल एक इमारत नहीं, बल्कि उन अनगिनत मासूम ज़िंदगियों के पुनर्निर्माण की शुरुआत है, जिन्हें अब एक सुरक्षित भविष्य और परिवार मिलेगा।
